Не зважаючы на мноства пацешных пасажаў, гэта тая кніга, якую б мусіў прачытаць кожны беларускі пісьменьнік. Дзеля чаго? Варыянты адказу: а) каб адчуць традыцыю; б) каб адчуць, што ніякай традыцыі няма. Я ж увогуле маю, як сказаў бы Аляксандар Цьвікевіч, вялікую зазнобу да таго, што напісана на беларускіх землях да ХІХ ст., і таму кніга мне прыйшлася вельмі а вельмі да спадобы.